ANC-takvoorsitter in hof ná hy vrou skop | Maroela Media
Die ANC-takvoorsitter wat op kamera vasgevang is waar hy 'n vrou skop tydens 'n onderonsie tussen pro- en anti-Zuma-ondersteuners Maandag voor Luthuli-huis het Dinsdag vlugtig in die Johannesburgse landdroshof verskyn.
Thabiso Setona het homself Maandag aan die polisie oorgegee nadat hy geïdentifiseer is in die video wat op sosiale media rondgestuur is.
Die hof het egter die saak van die rol geskrap aangesien die slagoffer nog nie in dié stadium na vore gekom het om 'n klag te lê nie. Volgens berigte het die vrou egter laat Dinsdagmiddag 'n saak by 'n polisiestasie aanhangig gemaak.
Setona is 'n ANC-takvoorsitter in Johannesburg en het in 'n verklaring verskoning vir sy optrede gemaak.
"Ek vra onomwonde verskoning vir my gruwelike dade teen 'n onskuldige vrou. Ek vra nie net om verskoning vir die slagoffer wat ek erge skade aangedoen het nie, maar ook vir haar familie, die ANC en Suid-Afrika in geheel.
"My gedrag kan nie en mag nie regverdig word nie. Woede van geen aard moet iemand so laat optree soos wat ek opgetree het nie. Ek neem ten volle verantwoordelikheid vir my dade en het daarom die besluit geneem om myself by die Johannesburgse polisiestasie oor te gee," lui die verklaring.
Jolidaa Matongo, streekswoordvoerder van die ANC, het gesê dit is onaanvaarbaar dat geweld gepleeg word teen dié wat ander sienswyses oor kwessies huldig.
Matongo het gesê die ANC veroordeel Setona se gedrag en het hom geskors hangende 'n dissiplinêre ondersoek.
Verskeie groepe betogers het Maandagoggend buite Luthuli-huis saamgedrom. Een groep was ANC-ondersteuners wat ANC-president Cyril Ramaphosa en "Zuma must fall" ondersteun, terwyl die ander ANC-ondersteuners was wat pres. Jacob Zuma ondersteun en aanvoer "Hands off Zuma". Lede van die Black First Land First-beweging (BLF) het ook later by Luthuli-huis opgedaag nadat hulle eers op die Gandhi-plein bymekaargekom het.
Wonder maar net waar is die ANC vroue liga met hul geweld teen vroue en kinders nou
en wie is die vrou
Geskors met pay lekker man
Ag hy gaan maar net die leier in 'n ander Wyk raak en so bietjie stil raak. Onthou hierdie is mense wat openlik vrouens skop en slaan in die openbaar. Dieselfde ANC mense het destyds 16 mense doodgelaat in die IFP opmars jare gelede. Daar het nooit iets van gekom nie. Dis dieselfde mense wat lag in die Parlement vir plaasmoorde en wat Swart Maandag teestaan, so wat verwag julle regtig van hulle?
ANC en EFF voëls van eenderse vere! Was nie wit teen swart nie so daar sal nie veel van kom nie.
soos genoem met die doodskis saak hy het viesies die vrou geskop en die saak is van die rol geskraap hoe nou? hulle het 12/14 jaar gekry net oor n skrikmakertjie as dit dalkies n wit man was wat ha geskop het was die hel behoorlik los se ma net